arnastofnun/IGC-2024 huggingface dataset:
S-1565/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. október 2011 á hendur Á-kvk-þgf K-kvk-þgf, kt. 000000-0000, Austurbrún 4, Reykjavík, fyrir fjársvik með því að hafa, föstudaginn 20. ágúst 2010, greitt fyrir símainneign hjá fjarskiptafélaginu NOVA samtals að fjárhæð 6.000 krónur fyrir símanúmerin 841 9004 og 848 7005 og notað til þess stolið greiðslukort sem var í eigu G-kk-ef H-kk-ef G-kk-ef, kt. 000000-0000, og þannig blekkt viðsemjendur sína.

Telst þetta varða við 248. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd árið 1965 og á hún sér nokkurn sakaferil. Frá árinu 2007 hefur hún hlotið 6 refsidóma, þar af fjórum sinnum verið dæmd fyrir auðgunarbrot. Hinn 27. febrúar 2007 var ákærða dæmd í 5 mánaða fangelsi fyrir þjófnað og fjársvik, en fullnustu 3 mánaða af refsingunni var frestað skilorðsbundið. Hinn 9. maí 2008 var hún dæmd í 8 mánaða skilorðsbundið fangelsi fyrir þjófnað, fjársvik, skjalafals, umferðarlaga- og fíkniefnabrot, en þar var um hegningarauka að ræða og var skilorðshluti dómsins frá í febrúar 2007 dæmdur upp. Hinn 24. mars 2009 var ákærða dæmd í 10 mánaða skilorðsbundið fangelsi fyrir þjófnað, en þar var enn um hegningarauka að ræða og var skilorðsdómurinn frá í maí 2008 dæmdur upp. Hún hlaut síðast dóm 14. maí 2010 fyrir tilraun til fjársvika, skjalafals, þjófnað, umferðarlaga- og fíkniefnabrot, en þar var að hluta til um skilorðsrof að ræða og var skilorðsdómurinn frá í mars 2009 dæmdur upp. Með brotum þeim sem ákærða er nú sakfelld fyrir hefur hún rofið skilorð síðastgreinds refsidóms. Ber að dæma þann dóm upp og gera ákærðu refsingu í einu lagi, sbr. 60. gr. og 77. gr. almennra hegningarlaga. Það horfir ákærðu til málsbóta að hún hefur gengist greiðlega við broti sínu. Með hliðsjón af framansögðu þykir refsing ákærðu hæfilega ákveðin fangelsi í 15 mánuði, en rétt þykir að fresta fullnustu 12 mánaða af refsingunni og falli sá hluti hennar niður að liðnum 2 árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga.

Af hálfu ákæruvaldsins flutti málið K-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, Á-kvk-nf K-kvk-nf, sæti fangelsi í 15 mánuði, en fresta skal fullnustu 12 mánaða af refsingunni og falli sá hluti hennar niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

R-kvk-nf H-kvk-nf
S-1586/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 18. október 2011, á hendur V-kk-þgf T-kk-þgf, kt. […], Háteigsvegi 2, Reykjavík, fyrir eftirtalin þjófnaðarbrot framin á árinu 2010 nema annað sé tekið fram:

1. Aðfaranótt þriðjudagsins 15. desember 2009 í félagi við tvo aðra menn, í auðgunarskyni brotist inn í Bílasölu Ingvars ehf., Nethyl 1, Reykjavík með því að brjóta rúðu með kúbeini á bakhlið bílasölunnar þannig að ákærði gat opnað glugga og komist inn og stolið þar Honda bifhjóli að verðmæti kr. 190.000, Thosiba fartölvu að verðmæti kr. 120.000, Samsung myndavél að verðmæti kr. 30.000 og ótilteknum fjölda bíllykla, að óþekktu verðmæti.

(M. 007-2009-78576)

2. Föstudaginn 21. maí í verslun Hagkaups, Smáralind, Kópavogi, stolið rakspíra og hárgeli, samtals að verðmæti kr. 8.298.

Þriðjudaginn 25. maí í verslun Tölvuvirkni, Holtasmára 1, Kópavogi, stolið tveimur DDR-2 minniseiningum úr sýningartölvu, samtals að verðmæti kr. 9.860.

Miðvikudaginn 29. september, í verslun Hagkaups, Kringlunni, Reykjavík, stolið rakspíra, að verðmæti kr. 9.399.

Að kvöldi miðvikudagsins 22. desember, í verslun Gallerí sautján, Kringlunni, Reykjavík, stolið skyrtu og jakka, samtals að verðmæti kr. 41.980.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1992. Sakavottorð ákærða liggur fyrir meðal gagna málsins og hefur hann ekki hlotið dóm áður vegna brots af þessu tagi, en hefur einu sinn gengist undir sekt hjá lögreglustjóra vegna ávana- og fíkniefnabrots.

Með hliðsjón af þessu þykir fært að ákvarða ákærða refsingu í þessu máli með þeim hætti að ákærði sæti fangelsi í 60 daga. Verður refsingin skilorðsbundin með þeim hætti er í dómsorði greinir.

D ó m s o r ð :

Ákærði, V-kk-nf T-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-1595/2011

Mál þetta, sem tekið var til dóms í dag, var höfðað með ákæru lögreglustjórans á höfuðborgarsvæðinu, dagsettri 25. október sl., á hendur M-x-x W-x-x, kt. 000000-0000, Mávahlíð 39, Reykjavík, „Fyrir eftirtalin þjófnaðarbrot framin í Reykjavík á árinu 2011:

1. Sunnudaginn 8. maí, í verslun Bónuss, Laugavegi 59, stolið Gucci veski ásamt bíllyklum og húslyklum af viðskiptavini verslunarinnar, allt að óþekktu verðmæti.

2. Föstudaginn 13. maí, í versluninni Icelandic Wonders Shop, Hafnarstræti 4, stolið rafmagnssnúru að fartölvu að óþekktu verðmæti.

3. Fimmtudaginn 26. maí, í starfsmannaaðstöðu í Reykjavík Centrum Hotel við Aðalstræti 16, stolið tveimur hvítvínsflöskum að óþekktu verðmæti.

4. Að kvöldi miðvikudagsins 22. júní, í starfsmannaaðstöðu Hornsins, Hafnarstræti 15, stolið hliðartösku með debetkorti og nafnskírteini, allt að óþekktu verðmæti og LG gsm síma að verðmæti kr. 14.000.

5. Að kvöldi miðvikudagsins 22. júní, í starfsmannaaðstöðu Gömlu smiðjunnar, Lækjargötu 8, stolið tösku með snyrtivörum, debetkorti, ökuskírteini, seðlaveski, hring að verðmæti kr. 50.000, skólaskírteini, N-x-x R-x-x sólgleraugum að verðmæti kr. 30.000 og tveimur lyklakippum og kr. 20.000 í reiðufé.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 2 mánaða fangelsi, skilorðsbundið í 2 ár, fyrir þjófnað 8. febrúar 2006. Í nóvember sama ár var hann dæmdur í 3 mánaða fangelsi fyrir húsbrot skilorðsbundið í 3 ár. Loks var hann dæmdur í 6 mánaða fangelsi í desember sama ár fyrir líkamsárás og voru 3 mánuðir af refsingunni skilorðsbundnir í 3 ár. Árið 2007 var hann sakfelldur fyrir þjófnað. Hann var dæmdur í 6 mánaða fangelsi, skilorðsbundið í 3 ár, 4. febrúar 2009 fyrir þjófnað, nytjastuld og skemmdarverk. Í júní sama ár var hann sakfelldur fyrir skemmdarverk en ekki gerð refsing.

Refsingu ákærða ber að ákvarða með hliðsjón af 77. gr. almennra hegningarlaga, auk þess sem skilorðsdómurinn frá 4. febrúar 2009 verður tekinn upp og dæmdur með þessu máli, sbr. 60. gr. sömu laga, en ákærði hefur rofið skilorð dómsins. Verður refsing hans því ákveðin fangelsi í 8 mánuði. Ákærði greiði málsvarnarþóknun skipaðs verjanda síns, G-kk-ef K-kk-ef B-kk-ef hdl., 125.500 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, M-x-x W-x-x, sæti fangelsi í 8 mánuði.

Ákærði greiði málsvarnarþóknun skipaðs verjanda síns, G-kk-ef K-kk-ef B-kk-ef hdl., 125.500 krónur.

A-kk-nf Í-kk-nf
S-1600/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 25. október 2011 á hendur X, kt. 000000-0000, ... Reykjavík, fyrir þjófnað, með því að hafa:

Föstudaginn 21. janúar 2011, stolið vörum að heildarverðmæti 29.128 krónur úr verslun Nettó við Krossmóa 4 í Reykjanesbæ.

Sama dag, stolið vörum að heildarverðmæti 17.089 krónur úr verslun Toys'R Us við Smáratorg 3 í Kópavogi.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd árið ..... Samkvæmt sakavottorði gekkst ákærða undir viðurlagaákvörðun vegna þjófnaðarbrots árið 2003. Hinn 17. desember 2007 var hún dæmd í 30 daga skilorðsbundið fangelsi fyrir þjófnað. Þá var ákærða dæmd í 60 daga skilorðsbundið fangelsi fyrir sams konar brot 12. febrúar 2008, en þar var um hegningarauka að ræða og skilorðsdómurinn frá í desember 2007 því dæmdur upp. Með brotum þeim sem ákærða er nú sakfelld fyrir hefur hún rofið skilorð síðastgreinds refsidóms. Ber að dæma þann dóm upp og gera ákærðu refsingu í einu lagi, sbr. 60. gr. og 77. gr. almennra hegningarlaga. Þykir refsing ákærðu hæfilega ákveðin fangelsi í 3 mánuði. Með hliðsjón af sakaferli ákærðu þykir ekki fært að binda refsingu skilorði.

Af hálfu ákæruvaldsins flutti málið K-kk-nf Ó-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, X, sæti fangelsi í 3 mánuði.

R-kvk-nf H-kvk-nf
S-1605/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 25. október 2011, á hendur H-kk-þgf R-kk-þgf G-kk-þgf, kt. […], Funafold 103, Reykjavík, fyrir líkamsárás, með því að hafa miðvikudaginn 27. júlí 2011 utandyra á sparkvellinum við Hamraskóla, Dyrhömrum 9 í Reykjavík slegið S-kk-þf G-kk-þf, kt. […] hnefahöggi í andlitið með þeim afleiðingum að S-kk-nf hlaut brot á nefbeinum, sár á nefi, mar og yfirborðsáverka í andliti.

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981 og 111. gr. laga nr. 82, 1998.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu er gerð einkaréttarkrafa af hálfu brotaþola á hendur ákærða að fjárhæð 500.000 krónur með vöxtum skv. 8. gr. vaxtalaga nr. 38/2001 frá árásardegi þann 27. júlí 2011, þar til mánuður var liðinn frá því að bótakrafan var birt ákærða en með dráttarvöxtum samkvæmt III. kafla vaxtalaga frá þeim degi til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1991. Samkvæmt sakavottorði hefur ákærði ekki áður gerst sekur um refsiverða háttsemi svo kunnugt sé. Með hliðsjón af broti ákærða, ungum aldri hans, skýlausri játningu og samþykki til greiðslu skaðabóta þykir refsing ákærða hæfilega ákveðin fangelsi í 60 daga, sem bundið verður skilorði með þeim hætti er í dómsorði greinir.

Ákærði og brotaþoli hafa orðið sammála um að ákærði greiði brotaþola 200.000 krónur í skaðabætur. Ekki verði greiddir vextir. Verður krafan dæmd með þeim hætti.

Ákærði greiði 34.500 krónur í sakarkostnað. Verjandi ákærða krefst ekki greiðslu málsvarnarþóknunar.

D ó m s o r ð :

Ákærði, H-kk-nf R-kk-nf G-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði S-kk-þgf G-kk-þgf, 200.000 krónur í skaðabætur.

Ákærði greiði 34.500 krónur í sakarkostnað.

S-kk-nf S-kk-nf.
S-1665/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 1. nóvember 2011, á hendur H-kk-þgf K-kk-þgf, kt. […], Fífuseli 9, Reykjavík, fyrir eftirtalin þjófnaðarbrot:

I.

Með því að hafa fimmtudaginn 17. mars 2011, í félagi við tvo óþekkta aðila, stolið BLU-RAY spilara af gerðinni Phillips að verðmæti 44.995 kr. úr verslun Elko við Skógarlind 2 í Kópavogi.

II.

Með því að hafa fimmtudaginn 24. mars 2011, í félagi við tvo óþekkta aðila, stolið matvöru að verðmæti 5.636 kr. úr verslun 11-11 við Laugaveg í Reykjavík.

III.

Með því að hafa sunnudaginn 3. apríl 2011 stolið DVD spilara af gerðinni Phillips að verðmæti 39.995 kr. úr verslun Elko við Skógarlind 2 í Kópavogi.

IV.

Með því að hafa mánudaginn 4. apríl 2011 stolið ipod hljómtækjastöð af gerðinni JBL að verðmæti 39.995 kr. úr verslun Elko við Skógarlind 2 í Kópavogi.

V.

Með því að hafa miðvikudaginn 6. apríl 2011 stolið peysu að verðmæti 14.990 kr. úr verslun Intersport við Skógarlind í Kópavogi.

Teljast brot ákærða í I. til V. kafla ákæru varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí árið 1987. Samkvæmt sakavottorði sem liggur frammi ásamt gögnum málsins hófst brotaferill ákærða árið 2005. Síðan þá hefur ákærði hlotið fimm dóma vegna auðgunarbrota. Þá hefur ákærði fjórum sinnum gengist undir sáttir vegna brota sinna á ávana- og fíkniefnalöggjöfinni og einu sinni gengist undir viðurlagaákvörðun vegna umferðarlagabrots.

Er refsing ákærða hæfilega ákveðin fangelsi 3 mánuði. Verður refsingin skilorðsbundin með þeim hætti er í dómsorði greinir.

Engan sakarkostnað hefur leitt af málinu.

D ó m s o r ð :

Ákærði, H-kk-nf K-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-1685/2011

Mál þetta, sem dómtekið var í dag, er höfðað af ríkissaksóknara með ákæru 10. nóvember 2011, á hendur Þ-kk-þgf B-kk-þgf Á-kk-þgf, kt. […], Blöndubakka 7, Reykjavík, fyrir peningafals, með því að hafa í desember 2010, falsað fjóra fimm þúsund króna peningaseðla, með raðnúmerinu […] í því skyni að koma þeim í umferð sem ósviknum gjaldeyri og notað til þess skanna, prentara og tölvu í eign Selásskóla og minnislykil í eigu ákærða. Ákærði notaði tvo seðlanna til að greiða K-kvk-þgf B-kvk-þgf K-kvk-þgf tíu þúsund króna skuld.

Telst þetta varða við 1. ,gr. 150. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreindur minnislykill, sem lögregla lagði hald á, verði gerður upptækur samkvæmt 1.tölulið 1. mgr. 69. gr. laga nr. 19/1940.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið 1979. Samkvæmt sakavottorði sem liggur frammi ásamt gögnum málsins, hefur ákærði ekki áður gerst sekur um refsiverða háttsemi svo kunnugt sé.

Með hliðsjón af broti ákærða, hreinum sakarferli og greiðlegri játningu verður refsing ákærða ákveðin fangelsi í 2 mánuði sem bundið verður skilorði með þeim hætti er í dómsorði greinir. Þá er ákærða gert að sæta upptöku eigna eins og nánar greinir í dómsorði.

Ákærði greiði málsvarnarþóknun skipaðs verjanda síns eins og í dómsorði er mælt fyrir um. Hefur þá verið tekið tillit til virðisaukaskatts.

D ó m s o r ð :

Ákærði, Þ-kk-nf B-kk-nf Á-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækur er gerður til ríkissjóðs, einn minnislykill sem lögregla lagði hald á við rannsókn málsins.

Ákærði greiði 62.750 krónur í málsvarnarþóknun skipaðs verjanda síns, S-kk-þgf A-kk-þgf S-kk-þgf hæstaréttarlögmanns.

S-kk-nf S-kk-nf.
S-1713/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 22. nóvember 2011 á hendur S-kk-þgf M-kk-þgf H-kk-þgf kt[…], Grensásvegi 52, Reykjavík.

Fyrir eftirtalin þjófnaðarbrot, með því að hafa:

1. Að kvöldið föstudagsins 28. maí 2010, í verslun Select við Suðurfell í Reykjavík, stolið vörum að verðmæti 1.407 krónur, með því að stinga vörunum í poka sem hann hafði meðferðis og ganga út úr versluninni án þess að greiða fyrir þær.

2. Aðfaranótt mánudagsins 14. júní 2010, á bílastæði við Hulduland 1 í Reykjavík, í félagi við óþekktan mann, brotist inn í bifreiðina BL-G80, með því að brjóta rúðu, og stolið radarvara að óþekktu verðmæti.

3. Að kvöldið miðvikudagsins 16. júní 2010, í versluninni Þín verslun, Seljabraut 54 í Reykjavík. stolið vörum að verðmæti 4.525 krónur, með því að stinga vörunum í poka sem hann hafði meðferðis og ætla að ganga út úr versluninni án þess að greiða fyrir þær, en starfsmaður verslunarinnar stöðvaði ákærða við útgöngudyr verslunarinnar.

4. Aðfaranótt sunnudagsins 6. febrúar 2011, í verslun Nóatúns við Nóatún 17 í Reykjavík, stolið drykkjarjógúrt, gosflösku og sælgætispoka, samtals að verðmæti 680 krónur, með því að stinga vörunum inn á sig og ætla að ganga út úr versluninni án þess að greiða fyrir þær, en öryggisvörður stöðvaði ákærða við útgöngudyr verslunarinnar.

Teljast framangreind brot varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1983. Samkvæmt sakavottorði hófst brotaferill ákærða árið 2002. Hefur ákærði frá þeim tíma sjö sinnum verið dæmdur til refsingar fyrir ýmis auðgunarbrot, ávana-, fíkniefna- og umferðarlagabrot sem og líkamsárás. Þá hefur ákærði fimm sinnum gengist undir sátt vegna ýmissa umferðar- og fíkniefnalagabrota, síðast þann 26. október 2010. Þrjú þeirra brota ákærða sem hann er sakfelldur fyrir nú, voru framin áður en síðasta sátt hjá lögreglustjóranum á höfuðborgarsvæðinu var gerð og er hún því hegningarauki sbr. 78. gr. almennra hegningarlaga nr. 19/1940. Eitt brotið er ítrekun. Þá ber að líta til þess að ákærði er nú sakfelldur fyrir fjögur þjófnaðarbrot, sakavottorð ákærða ber með sér, að frá upphafi brotaferils hefur ákærði ítrekað gerst sekur um þjófnaði auk annarra brota og verður refsing því einnig ákveðin með hliðsjón af 72. gr. sömu laga og þykir refsing ákærða hæfilega ákveðin fangelsi í 30 daga.

Engan sakarkostnað hefur leitt af málinu.

D ó m s o r ð :

Ákærði, S-kk-nf M-kk-nf H-kk-nf, sæti fangelsi í 30 daga.

S-kk-nf S-kk-nf.
S-1714/2011

Mál þetta var höfðað með ákæru lögreglustjórans á höfuðborgarsvæðinu, dagsettri 23. nóvember sl., á hendur J-x-x A-x-x N-x-x,, búsettum í New York, Bandaríkjunum, „fyrir fíkniefnalagabrot, með því að hafa fimmtudaginn 29. september 2011, staðið að innflutningi á samtals 377,94 g af kókaíni, ætluðu til söludreifingar hér á landi í ágóðaskyni. Fíkniefnin, samtals 68 einingar, flutti ákærði til Íslands frá New York í Bandaríkjunum Norður Ameríku, falin í líkama sínum.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að 377,94 g af kókaíni verði gert upptækt, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/20

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans því ákveðin fangelsi í 10 mánuði. Ákærði greiði 1009 krónur í sakarkostnað og málsvarnarþóknun skipaðs verjanda síns, B-kk-ef H-kk-ef hrl., 225.900 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, J-x-x A-x-x N-x-x, sæti fangelsi í 10 mánuði.

Upptæk skulu vera 377,94 g af kókaíni.

Ákærði greiði 1009 krónur í sakarkostnað og málsvarnarþóknun skipaðs verjanda síns, B-kk-ef H-kk-ef hrl., 225.900 krónur.

A-kk-nf Í-kk-nf